burgasdotpro/wikipedia huggingface dataset:
Bechyňská brána

 
Bechyňská brána je jediná dochovaná brána stredovekého opevnenia mesta Tábor. Dochovanú podobu získala v tridsiatych rokoch 15. storočia počas prestavby priľahlého hradu Kotnov a pri neskorších úpravách. Spolu s hradom je chránená ako národná kultúrna pamiatka ČR
História.
Bránu pôvodne tvorila štvorhranná veža. V tridsiatych rokoch 15. storočia ju rozšírila prístavba uspôsobená k delostreleckej obrane, ktorá vyplnila priestor medzi starou bránskou vežou a parkánovou hradbou susedného hradu. Prejazd brány bol v rovnakej dobe opatrený padacím mostom. V 19. storočí bola pôvodná podoba narušená rekonštrukciou podľa projektu architekta Josefa Mockera.
Stavebné podoba.
Dvojposchodová budova brány má pôdorys lichobežníka. Prejazd zaklenutý valenou klenbou s lunetami a otvorený dvojicou hrotitých portálov vedie mimo os budovy pri jej severozápadnej strane. Na vonkajšej strane sa dochovala vpadlina pre padací most a dva úzke otvory pre páky (pánt), pomocou ktorých sa most dvíhal. Hrázdená pavlač v prvom poschodí na vnútornej strane brány pochádza až z 19. storočia.
Vodný mlyn Hoslovice

Vodný mlyn Hoslovice s jedným kolesom v obci Hoslovice je považovaný za najstarší zachovalý vodný mlyn na území Česka. Mlyn, ktorý je chránený ako národná kultúrna pamiatka Českej republiky je tvorený pôvodnou mlynicou spojenou s obytnou časťou, kde sa nachádza aj čierna kuchyňa. Strecha mlyna je pokrytá slamou. Obvodové murivo je kamenné. V areáli mlyna je ďalej kôlna a chlievy so stodolou. V zadnej časti areálu sa nachádza rybníček s vodným náhonom pre mlyn, dĺžka náhonu je približne 150 metrov.
Prvá písomnú správu o mlyne obsahuje berná rula z roku 1654. Niektoré zlomkovité písomné zmienky datujú stavbu mlyna ešte predtým, až k založeniu obci Hoslovice.
Mlyn je súčasťou expozícií "Múzea astredného Pootavia" v Strakoniciach. Často je využívaný aj ako filmová lokalita, najmä pre rozprávky.
Lockheed Martin RQ-170 Sentinel

RQ-170 Sentinel bezpilotné lietadlo s dlhou výdržou vo vzduchu, operujúce vo veľkých výškach. Sentinel má na rozdiel Predatora a Reapera v názve skratku RQ, čo napovedá, že ide o prieskumný a nie bojový dron. RQ-170 dokáže vyhotoviť snímky z bojiska a v reálnom čase zasielať tieto dáta pozemnej riadiacej stanici.
Potom, ako bolo toto lietadlo v roku 2007 nasadené v Afganistane počas operácie Enduring Freedom a na verejnosti sa objavili jeho prvé zábery, dostalo prezývku Beast of Kandahar (beštia z Kandaháru). 
RQ-170 sa podobá na dron Polecat, ktorý vyvíjala firma Lockheed Martin od začiatku roku 2005. Išlo o súkromnú iniciatívu tejto spoločnosti, ktorá do projektu investovala 27 miliónov dolárov a po havárii jediného prototypu ho 18. decembra 2006 ukončila. Nie je vylúčené, že poznatky z vývoja Polecatu sa uplatnili aj pri konštrukcii Sentinelu. 
Konštrukcia.
Sentinel má konštrukciu lietajúceho krídla, ktorá nápadne pripomína zmenšeninu strategického bombardéra B-2 Spirit. Z konštrukcie je zjavná snaha o dosiahnutie stealth charakteristík, ktoré znižujú efektívnu odrazovú plochu lietadla a znižujú riziko detekcie nepriateľským radarom.
Lietadlo má rozpätie krídel takmer a výšku . Asi 90% trupu tvoria kompozitné materiály, čím sa dosiahlo zníženie celkovej hmotnosti stroja. V prednej časti trupu sa nachádza elektro-optický senzor, ktorý dokáže vyhotoviť snímky z bojiska. Satelitná anténa zabezpečuje komunikáciu lietadla s pozemnou riadiacou stanicou. 
Operačné nasadenie.
Spojené štáty prevádzkujú tieto drony na základni v Afganistane a používajú ich na vykonávanie prieskumných letov nad Iránom. Cieľom týchto misií je zbieranie informácií o iránskom jadrovom programe.
V decembri 2009 oznámili juhokórejské noviny JoongAng Daily, že RQ-170 bol testovaný v Kórejskej republike na leteckej základni Osan. Podľa vyjadrenia novín mal dron nahradiť špionážne lietadlo U-2 a zbierať informácie o programe vývoja balistických rakiet v Severnej Kórei.
Údajne bol Sentinel v máji 2011 nasadený v Pakistane počas operácie jednotiek SEAL, ktoré sa snažili zajať alebo zabiť Usámu bin Ládina. Živé zábery z tohto prepadu mali byť vysielané americkému prezidentovi Barrackovi Obamovi.
Používatelia.
 USA
Malý princ (hudobná skupina)

Malý Princ je slovenská hudobná skupina, ktorú v roku 1990 založili gitaristi Miro Jurika a Juro Tomašovič.
História.
Kapelu Malý Princ založili začiatkom roka 1990 Miro Jurika a Juro Tomašovič, ktorí v nej pôsobia až do súčasnosti. Prvou zostavou kapely boli: Juro Tomašovič (spev, gitara), Miro Jurika (gitara, texty), Peter „Tyčka“ Tiňo (bass gitara) a Marcel Juck (bicie).
V roku 1996 sa zúčastnili súťaže "Rock FM Fest", ktorá sa konala v Banskej Bystrici. So skladbou Niet prečo klamať sa dostali do finále. 
V roku 1998 v pesničkovej súťaži "Košický zlatý poklad" v Košiciach s piesňou Stále viac mi chýbaš sa dostali do finále. Kapela sa so skladbou umiestnila na druhom mieste a dostala aj ponuku od Slovenského rozhlasu nahrať album.
Album s názvom "B 612" vyšiel v roku 1999 vo vydavateľstva Slovenského rozhlasu, RB - Rádio Bratislava . Na albume "B 612" sa nachádza 15 piesní, na nich sa podieľali členovia skupiny, ale aj textári Jozef Urban, Ľuboš Zeman či Marián Brezáni. Väčšinu textov napísal sám Miro Jurika, ktorý ako textár pracoval aj na mnohých ďalších albumoch a projektoch (, Team - Team 11, Elán - Živých nás nedostanú). V tom čase v slovenských rádiách relatívne úspešne rotovali skladby Lieč ma krásou a najmä asi najznámejšia skladba kapely z autorskej dielne Mariána Brezániho Do koča i do voza.
V roku 2000 kapela prestala fungovať. 
V roku 2011 skupina začala znovu vystupovať. Novým spevákom skupiny bol Martin Kelecsényi . Medzi rokmi 2011 - 2016 hrali a účinkovali na rôznych akciách a festivaloch na Slovensku.
V roku 2013 vydali CD album s piatymi piesňami s názvom [Trinásteho trinásty] .
Po roku 2011 sa vystriedali v kapele viacerí hudobníci. Na poste bubeníkov sa vystriedali okrem inýc aj bývalý bubeník skupiny Team Erich Siegel a Michal Chrenko. 
V roku 2016 zo skupiny odišiel spevák Martin Kelecsényi, nahradil ho Pavol „Pelgi“ Oravec, ktorý sa stal aj lídrom skupiny. Hrať na bicie prišiel Ďuso Petrus (Team, Liquid Boogie Roll).
Malý Princ hrá v aktuálnej v zostave: Pavol „Pelgi“ Oravec (spev), Miro Jurika (gitara), Juro Tomašovič (gitara), Miro Manďák (gitara), Palo Kvak (bass gitara) a Ďuso Petrus (bicie), v tejto zostave nahrali na začiatku roka 2017 v štúdiu "Musae Polymnia", Petra Šímu v Moravskom Lieskovom nové tri skladby: Kým sme šťastie
unavili, Ráno a Telefóny.
V roku 2019 vydali CD album s názvom Nič Proti. Na tomto albume sa nachádza 14 skladieb. Poslednou z nich je skladba Traja králi, ktorá je spoločným dielom skupiny Malý princ s Petrom Lipom a skupinou Metropolis.
Mšenské pokličky

Mšenské pokličky sú skalný útvar nad Kokořínskou baňou pri vyústení rokliny zvanej Močidlá, v katastrálnom území Mšeno, medzi osadou Vojtěchov a samotou Hlučov.
Vrchné dosky - pokrievky - sú tvorené železitými hrubozrnnými pieskovcami až zlepencami. Miestami sú cez meter hrubé a kryjú nepravidelné zrezaný kužeľ z mäkších pieskovcov spojovaných kaolínovým tmelom. Najmohutnejšia pokrievka má rozmery približne 6×5×1,5 m, výška tohto útvaru je cca 12 m. V okolí sa nachádzajú aj útvary, ktoré dnes ešte pokrievky príliš nepripomínajú, ale predstavujú tzv. zárodočné tvary z ktorých sa časom pokrievky vyvinú, zatiaľ čo tie dnešné už úplne podľahnú erózii a ich vrchné dosky sa zrútia. Mšenské pokličky sú prístupné po modrej turistickej trati vedúcej z Mšena do Jestřebic.
Kvalifikácia v pozemnom hokeji mužov na Ázijské hry 2018

Kvalifikácia v pozemnom hokeji mužov na Ázijské hry 2018 bola kontinentálna kvalifikácia v pozemnom hokeji mužov, ktorú organizuje Ázijská federácia pozemného hokeja (AHF), na turnaj multišportového podujatia Ázijských hier 2018. Kvalifikácia sa konala v dňoch od 8.17. marca 2018 v Maskate, v Ománe, za účasti 8 tímov. Zápasy sa odohrali na futbalovom štadióne Sultan Qaboos Sports Complex. Na Ázijské hry sa kvalifikovalo 5 najlepších družstiev.
Priama účasť na Ázijských hrách.
Priamu účasť si zabezpečilo družstvo hostiteľskej krajiny a 5 najlepších družstiev z predchádzajúceho turnaja Ázijských hier:
Poznámka: Japonsko nahradilo odstúpené družstvo Číny.
Účastníci.
 Číslo udáva umiestnenie vo svetovom rebríčku FIH k 12. decembru 2017.
Alena Antalová

Alena Antalová (* 28. júl 1972, Bratislava) je slovenská herečka. Je vnučkou scénografa SND Ladislava Vychodila.
Životopis.
Absolvovala bratislavské konzervatórium a JAMU, odbor muzikálové herectvo. V roku 1982 spievala piesne v seriálu Bambuľkine dobrodružstvá. Od roku 1994 pôsobí v Mestskom divadle v Brne na hudobnej a činoherný scéne. Je držiteľkou ceny Thálie za rok 1999 v kategórii "Talent roka do 33 rokov" za titulnú rolu v divadelnej hre Majster a Margaréta. Známa je tiež z televíznych seriálov Četnické humoresky (Ludmila Horúca-Arazímová) a "Poisťovňa šťastia" (Anna Jánska-Krausová). Naspievala sólové party k filmu Kytice.
V ankete "Krídla", ktorú organizuje Mestské divadlo Brno každú sezónu, získala cenu o najobľúbenejšiu herečku sezóny 2010/2011.
Je vydatá, s manželom Josefom Juráčkom má štyri deti: Alenu, Elenu, Jana a Marii.
Luneta (maľba)

 
Luneta (z franc. "lunette", zdrobnenina z lat. "Luna", Mesiac) je polkruhová plocha steny (tvar Mesiaca v štvrti ), najčastejšie pod valenou klenbou nad oknami a dverami, prípadne maľba na takejto ploche. Niekedy sa ako luneta označuje aj akýkoľvek polkruhový dekoratívne útvar nad dverami, napríklad tympanón.
Príklady.
Maľbu v lunetách preslávila Michelangelova výzdoba Sixtínskej kaplnky vo Vatikáne z rokov 1508-1512. Jeho maľované lunety a trojuholník nad nimi spájajú steny a strop, takže vnútro kaplnky pôsobí ako jediný celok. Výzdoba lunetami je potom charakteristická pre renesančnú, barokovú a novorenesančnú architektúru.
Bazilika Nanebovzatia Panny Márie (Svatý Hostýn)

Bazilika Nanebovzatia Panny Márie je pútnický kostol s titulom basilica minor stojaci na vrchu Svatý Hostýn. Ide o jeden z najvýznamnejších mariánskych pútnických kostolov na Morave, ku ktorým patrí tiež Velehrad alebo v Čechách Svatá Hora pri Příbrami.
Neskoro barokový, klasicizujúci kostol dokončený v roku 1747 bol postavený podľa plánov architekta olomouckých biskupov Ignáca Cyraniho z Bolleshousu. V roku 1784 bol chrám v rámci jozefínskych reforiem odsvätený a zrušený. Kostol zbavený vybavenia i strechy chátral, až bol v polovici 19. storočia na základe petície z farností obnovený do dnešnej podoby a znova vysvätený.
Konkávne prehnutú plochu západného priečelia pokrýva mozaika "Hostýnska Madona" od pražského mozaikára Viktora Foerstra (1912). Má plochu 26 m2 a je zložená z 260 tisícov špeciálnych sklíčok dovezených z Talianska.
Perturbácia

Perturbácia môže byť:
Andrej Fábry

Andrej Fábry (* 1. marec 1997, Topoľčany) je profesionálny slovenský futbalista hrajúci za slovenský futbalový klub MFK Skalica.
Klubová kariéra.
FC Nitra.
Seniorskú kariéru započal Andrej Fábry v Nitre, kde v miestnom FC pôsobil v juniorských výberoch už od roku 2008.
Sezóna 2017/2018.
V najvyššej slovenskej futbalovej súťaži Fábry debutoval 22. júla 2017, konkrétne v stretnutí jeho FC Nitra doma proti MŠK Žilina. Nitra duel zvládla a vyhrala 1:0. Gólovo sa rodák z mesta Topoľčany presadil v ročníku jedenkrát, v stretnutí 2. kola nadstavbovej časti v skupine o udržanie sa. Rozhodol o víťazstve 1:0 nad Zlatými Moravcami. Vo svojej prvej seniorskej sezóne nazberal dokopy 28 ligových štartov.
Sezóna 2018/2019.
Druhá Fábryho seniorská sezóna kariéry priniesla výrazné zlepšenie z hľadiska štatistík. Prvý štart v ročníku prišiel v 1. kole, na trávniku Žiliny dokázal pri prehre 1:2 zaznamenať jeden gól. Druhýkrát sa presadil v stretnutí 6. kola, konkrétne pri remíze 1:1 s FK Senica. Tretí gól v sezóne strelil vo 8. kole v Podbrezovej, Nitra ale prehrala 2:3. Štvrtý presný zásah ročníka vsietil Fábry v 15. kole do siete Slovana Bratislava pri domácej prehre 1:2. Jeho gólové hody sa zastavili na čísle sedem, v poslednom jesennom kole, v zápase na trávniku Zlatých Moraviec. Pri nitrianskom víťazstve 3:0 sa blysol hetrikom.
FK Jablonec.
V zime 2019 Fábry prestúpil do českého FK Jablonec. Prestupová čiastka sa podľa viacerých zdrojov pohybovala okolo sumy 300 tisíc eur.
Sezóna 2019/20.
V úvode sezóny 2019/20 dostal Fábry nové číslo dresu. 97 sa zmenila na 22. V prvých štyroch dueloch sezóny sedel na lavičke náhradníkov.
Dunajská Streda.
6. augusta 2019 bolo oznámené hosťovanie Fábryho z Jablonca do Dunajskej Stredy. DAC zároveň získal aj opciu na trvalý prestup. Fábry debutoval 10. augusta 2019, v zápase s Trenčínom sa dostal do hry ako striedajúci hráč v druhom polčase, no prehre 1–2 už nezabránil. Prvý gól za DAC dal o dva týždne neskôr, proti svojmu bývalému tímu Nitre. DAC vyhral vonku 2–1. Fábry skóroval aj 1. septembra, keď DAC doma zdolal Slovan 5–2. 5. októbra 2019 dal gól aj v Trnave, kde jeho tím vyhral 2–1.
Pred sezónou 2020/21 bola opcia na prestup uplatnená a Fábry sa stal kmeňovým hráčom Dun. Stredy.
Počas sezóny Fábry dostával menej priestoru v zápasoch ako v predchádzajúcej sezóne. 17. októbra 2020 nastúpil z lavičky v zápase v Michalovciach, zahral si len 7 minút, ale dokázal skórovať. Dunajská Streda vyhrala 4–2.
Sereď.
23. januára 2021 bolo oznámené hosťovanie Fábryho z Dunajskej Stredy v Seredi. Cieľom bolo aby dostal viac hracieho priestoru. Fábry mal ponuku na hosťovanie aj z Nitry, no vybral si Sereď. Debutoval v zápase hranom 9. februára 2021 proti Pohroniu, Sereď prehrala doma 0–2. 23. februára 2021 nastúpil Fábry opäť v základnej zostave proti Nitre a skóroval, opäť pri prehre jeho tímu 1–2. 10. apríla 2021 Fábry skóroval z pokutového kopu opäť v zápase proti Nitre. Sereď tentokrát vyhrala 2–1. Fábry sa presadil aj v zápase proti Michalovciam hranom 17. apríla 2021, keď aj vďaka jeho gólu z priameho kopu Sereď zvíťazila 2–0.
Javorianska hornatina

Javorianska hornatina je geomorfologický podcelok Javoria. Najvyšší vrch podcelku i celého pohoria je Javorie, dosahujúce výšku .
Vymedzenie.
Podcelok zaberá južnú, najvyššiu časť Javoria. Severným a západným smerom pokračuje pohorie podcelkami Podlysecká brázda a Lomnianska vrchovina, južným smerom nadväzuje Krupinská planina s podcelkami Závozská vrchovina, Dačolomská planina a Modrokamenské úboče. Východným susedom sú Ostrôžky.
Južná časť územia patrí do vojenského výcvikového priestoru Lešť.
Flat Galaxy Catalogue

Flat Galaxy Catalogue je astronomický katalóg špirálových galaxií.
Systematické vyhľadávanie diskovitých okrajových galaxií s priemerom väčším ako a = 40 uhlových sekúnd a pomer hlavných a malých osí a/b väčší než 7 sa uskutočnil pomocou Palomar Observatory Sky Survey a ESO/SERC. Výsledkom je nový katalóg plochých galaxií (FGC) obsahujúci 4455 objektov, ktoré pokrývajú približne 56 percent celej oblohy. Katalóg je určený na štúdium rozsiahlych kozmických prúdov a ďalších problémov observačnej kozmológie.
Podlysecká brázda

Podlysecká brázda je geomorfologický podcelok Javoria. 
Vymedzenie.
Podcelok zaberá strednú časť Javoria a rozdeľuje ho na dve časti. Severozápadne leží Lomnianska vrchovina, juhovýchodne Javorianska hornatina. Severným smerom nadväzuje Zvolenská kotlina a jej podcelky Rohy a Slatinská kotlina a na juhovýchodnom okraji susedí pohorie Ostrôžky.
Turizmus.
Javorie patrí medzi menej turisticky navštevované pohoria, Podlysecká brázda však láka najmä cyklistov. Územím, ktoré je charakteristické lazníckym osídlením, vedie i niekoľko značených turistických chodníkov.
Zatmenie Mesiaca 27. júla 2018

Dňa 27. júla 2018 nastalo úplné zatmenie Mesiaca. Bolo výnimočné tým, že Mesiac prešiel priamo stredom tieňa Zeme, čo nastalo naposledy pri zatmení Mesiaca 15. júna 2011.
Vzhľadom na to, že Mesiac bol vtedy súčasne od Zeme aj najďalej (v tzv. apside), bolo to aj najdlhšie zatmenie v 21. storočí, dlhšie bude až 9. júna 2123.
Čiastočné zatmenie začalo o 20:24 SELČ a skončilo o 0:19, 28. júla 2018. Samotné úplné zatmenie trvalo od 21:30 do 23:13, maximum nastalo o 22:21 SELČ.
Práve na dátum úkazu pripadla i veľká opozícia Marsu so Slnkom. Mars bol v období zatmenia na oblohe blízo Mesiaca, asi 6° južne.
Zoznam predstaviteľov štátov v roku 304 pred Kr.

Toto je zoznam predstaviteľov štátov v roku 304 pred Kr.
Michal Škvarka

Michal Škvarka (* 19. august 1992, Martin) je slovenský futbalista hrajúci za maďarský klub Ferencváros. Jeho pozíciou je post stredového záložníka.
Klubová kariéra.
MŠK Žilina.
Škvarka debutoval v drese Žiliny 26. apríla 2009 v zápase proti FC Nitra. Počas svojho pôsobenia v Žiline mal v sezóne 2016/2017 a 2017/2018 na ramene kapitánsku pásku. V daných sezónach zaznamenal za Žilinu 14 a 6 gólov. V sezóne 2018/2019 vstrelil Škvarka 9 gólov a pripísal si 10 asistencií.
Ferencváros.
V Žiline strávil Škvarka dlhé roky a stal sa jej kapitánom. 19. júna 2019 bol oficiálne oznámený jeho prestup do maďarského Ferencvárosu, kde podpísal zmluvu na 3 roky. Cena prestupu sa mala pohybovať okolo 200 tisíc eur.
Reprezentačná kariéra.
Škvarka bol do A-tímu Slovenska po prvýkrát povolaný v januári 2017 v zápasoch proti Ugande (prehra ) a proti Švédsku (prehra ). Išlo o priateľské zápasy, v ktorých mal slovenský tím v zostave zväčša hráčov slovenskej Fortuna ligy.
Lomnianska vrchovina

Lomnianska vrchovina je geomorfologický podcelok Javoria. Najvyšší vrch územia je Lomné s výškou 
Vymedzenie.
Podcelok zaberá severnú časť Javoria a od zvyšku pohoria ho na juhovýchode oddeľuje Podlysecká brázda. S Javorianskou hornatinou susedí v údolí Krupinice v južnej časti. Severným smerom nadväzuje Zvolenská kotlina a jej podcelky Slatinská kotlina, Zvolenská pahorkatina a Sliačska kotlina, severozápadným smerom sa Javoria dotýkajú Kremnické vrchy s podcelkom Turovské predhorie. Západným smerom územie klesá do Pliešovskej kotliny a na juhu na Lomniansku vrchovinu nadväzuje Závozská vrchovina, ktorá je súčasťou Krupinskej planiny.
Turizmus.
Severná časť Javoria je turisticky najvyhľadávanejšou časťou pohoria, nakoľko veľmi atraktívnymi sú ruiny Pustého hradu v blízkosti Zvolena. V okolí mesta je viacero turistických chodníkov a v údolí Ľubice je prírodná rezervácia Prosisko.
Pozemný hokej na Ázijských hrách 2018

Pozemný hokej na Ázijských hrách 2018 bol turnaj v pozemnom hokeji v rámci multišportového podujatia Ázijských hier 2018. Konal sa v Jakarte, v Indonézii v dňoch od 19. augusta1. septembra 2018, za účasti 11 mužských a 10 ženských tímov. Hokejový turnaj sa na hrách organizuje od roku 1958 a toto bolo jeho 16. vydanie. Zápasy sa odohrali na 2 ihriskách štadióna Gelora Bung Karno Hockey Field s kapacitou 818 divákov, ktorý je súčasťou športového komplexu Gelora Bung Karno Sports Complex. V mužskej kategórii zvíťazilo premiérovo , ktoré vo finálovom stretnutí zvíťazilo nad . U žien získalo titul rovnako , keď vo finále vyhralo nad .
Turnaj bol zároveň jedným z kvalifikačných turnajov na hokejový turnaj Letných olympijských hier 2020, ktorý hostí Tokio. Z oboch kategórií sa kvalifikovalo iba víťazné družstvo.
Kvalifikácia.
Poznámky:
Poznámka: Číslo v zátvorke udáva umiestnenie vo svetovom rebríčku FIH k decembru 2017.
Konečné poradie.
Poznámka: Kedže sa Japonsko ako organizátor LOH 2020 stali víťazom turnajov, nepostupujú na olympiádu v poradí ďalšie tímy, ale zvyšuje sa počet miesteniek o 1 naviac vo svetovej kvalifikácii.
Vasil Božikov

Vasil Božikov (; * 2. jún 1988, Goce Delčev, Bulharsko) je bulharský profesionálny futbalista hrajúci za slovenský klub ŠK Slovan Bratislava. Jeho pozíciou je post stredového, poprípade krajného obrancu.
Klubová kariéra.
Svoju futbalovú kariéru začal v tíme PFK Pirin Goce Delčev, odkiaľ ako hráč mládežníckych tímov prestúpil najprv do klubu PFK Botev Plovdiv a následne do celku FK Botev 2002. V roku 2006 zamieril do mužstva OFK Gigant Săedinenie, odkiaľ následne v zimnom prestupovom období ročníka 2008/2009 posilnil klub PFK Minjor Pernik.
Litex Loveč.
V januári 2012 sa stal posilou Litexu Loveč. V drese tímu si odkrútil premiéru 22. apríla 2012 v 5. kole sezóny 2011/2012 proti Ludogorec Razgrad (remíza ), odohral celý zápas. Na jeseň 2015 sa s Litexom predstavil v druhom predkole Európskej ligy UEFA proti celku Diósgyőri VTK z Maďarska, s ktorým Loveč po prehre a výhre vypadol. Svoj prvý a zároveň jediný gól v lige v tomto pôsobisku strelil v súboji s Lokomotivom Sofia (výhra ), keď v siedmej minúte otvoril skóre stretnutia.
Kasımpaşa SK.
V lete 2015 sa vydal do Turecka do Kasimpasa SK, do klubu z hlavného mesta Istanbulu prestúpil za približne 400-tisíc eur a podpísal zmluvu na dva roky s následnou dvanásťmesačnou opciou. Svoj ligový debut v drese Kasimpasa SK absolvoval v šiestom kole proti tímu Caykur Rizespor, keď pri remíze prišiel na hraciu plochu v 9. minúte.
ŠK Slovan Bratislava.
V júli 2017 odišiel ako voľný hráč na Slovensko a upísal sa na tri roky Slovanu Bratislava.
Sezóna 2017/2018.
Premiéru v lige si odkrútil v drese bratislavského klubu 19. augusta 2017 v 4. kole v súboji s tímom FC DAC 1904 Dunajská Streda (remíza ), nastúpil na celých 90 minút. 1. mája 2018 skóroval vo finále slovenského pohára hraného v Trnave proti celku MFK Ružomberok, "Belasí" zvíťazili v pomere a obhájili tak zisk tejto trofeje z predošlej sezóny 2016/2017. Svoj prvý ligový gól za Slovan zaznamenal 12. mája 2018 v súboji s Dunajskou Stredou, keď v nastavení prvého polčasu strelil na pôde súpera jediný gól stretnutia. V ročníku 2017/2018 nastúpil za Slovan v 27 zápasoch v lige.
Sezóna 2018/2019.
V lete 2018 bol Bozhikov zvolený za kapitána mužstva po odchode Borisa Sekuliča do CSKA Sofia. V otváracom zápase sezóny odohral 90 minút v 1.kole v zápase proti Zlatým Moravciam (výhra ) a v 2.kole proti Podbrezovej (výhra ) keď v 4.minúte otvoril skóre duelu.
Reprezentačná kariéra.
V A-mužstve Bulharska debutoval 25. marca 2016 v priateľskom zápase v meste Leiria proti reprezentácii Portugalska (výhra ), na ihrisko prišiel v 89. minúte.
Prílepy

Prílepy sú mestská časť Zlatých Moraviec. Sú vzdialené 4 km juhovýchodne od okresného mesta. K 31. decembru 2016 žilo v obci 414 obyvateľov.
Preteká nimi potok Širočina, ležia západne od Pohronského Inovca na severnom okraji Podunajskej pahorkatiny v nadmorskej výške 215 m n. m.
Prílepy (Perlep) sa spomínajú v roku 1354. Obec patrila zemanom z Topoľčianok, neskôr ostrihomskému arcibiskupstvu, Forgáchovcom, panstvu Levice, Berchényovcom a iným. V roku 1634 bola poplatná Turkom. V roku 1536 mala 7 port, v roku 1601 mala 10 domov, v roku 1720 mala 10 daňovníkov, v roku 1828 mala 40 domov a 258 obyvateľov. V 19. storočí tu postavili papiereň. V roku 1960 bola obec pričlenená k mestu Zlaté Moravce.
V Prílepoch sa nachádza kaštieľ rodiny Szentiványi, ktorý je teraz prerobený na kultúrny dom, poštu a škôlku. Keď gróf Szentiványi v prvej polovici 20. storočia odišiel zo svojho kaštieľa obkoleseného nádherným parkom, ktorý využíval na poľovačky a zábavy, akoby s ním odišla i dovtedajšia história tejto lokality. Rod Szentiványi patril k najstarším liptovským rodom. Aj keď kaštieľ má už od svojho pôvodného vzhľadu veľmi ďaleko, bývalú noblesu parku pripomína iba niekoľko veľmi starých borovíc a gaštanov a zašlú slávu pripomína už len kaplnka a pár starých náhrobných kameňov na miestnom cintoríne.
Mestskú časť tvoria štyri ulice, Hlavná, Obecná, Nová a Parková. Prílepy majú dve miestne časti a to Čierna dolina a Horný Majer. Na Čiernej doline sa kedysi chovali kone, teraz sa tam chovajú kozy a predávajú kozie výrobky, taktiež tam pramení vodný tok Širočina. Horný Majer je malá osada tvorená pár domami. 
K chotáru obce patria aj vinice a malý svah na poli smerom do susednej obce Čierne Kľačany nazývaný obyvateľmi "Kozy-chrbty". Vinice sa rozprestierajú na čistinke pred južnými svahmi Pohronského Inovca. 
Prílepy katastrálne hraničia zo severozápadu so Zlatými Moravcami, z juhu s obcou Čierne Kľačany, zo severu s obcou Žitavany a z juhovýchodu s obcou Volkovce. 
Okrajom obce prechádza železničná trať a je tu aj železničná zastávka Zlaté Moravce-Prílepy. 
Nachádza sa tu aj zvonica, ktorá vždy pred začiatkom svätej omše zvoláva ľudí, aby sa prišli pokloniť do miestneho kostolíka.
Rímskokatolícky kostol povýšenia Svätého kríža z 18. storočia bol kedysi len kaplnka, ale v 20. storočí z nej vybudovali kostol. V kostole sa taktiež nachádza krypta, kde sú pochovaní šľachtici Alexander a Anna Kostolányiovci.
Svetový pohár v alpskom lyžovaní 2008/2009

Svetový pohár v alpskom lyžovaní 2008/2009 bol 43. ročník Svetového pohára v alpskom lyžovaní usporiadaný Medzinárodnou lyžiarskou federáciou. Začal sa 26. októbra 2008 v Söldene, Rakúsku a skončil sa 14. marca 2009 v Åre, Švédsku.
Tour Saint-Gobain

Tour Saint-Gobain (v rokoch "Tour M2") je mrakodrap nachádzajúci sa na predmestí Paríža Courbevoie v štvrti La Défense.
Je sídlom ústredia francúzskej spoločnosti Saint-Gobain. Meria 177,95 metra od zeme.
Prvý kameň položili 19. apríla 2017 Pierre-André de Chalendar, predseda predstavenstva a generálny riaditeľ spoločnosti Saint-Gobain, Gabriele Galateri di Genola, predseda predstavenstva Generali, a Xavier Huillard, predseda predstavenstva a generálny riaditeľ spoločnosti Vinci.
A nagy alakítás

A nagy alakítás je siedmy štúdiový album, ktorý v roku 1990 vydalo hudobné vydavateľstvo Proton maďarskej pop rockovej skupine KFT.
Zoznam kultúrnych pamiatok v obci Habovka

Toto je zoznam kultúrnych pamiatok v obci Habovka v okrese Tvrdošín.
Svetový pohár v alpskom lyžovaní 2020/2021

Svetový pohár v alpskom lyžovaní 2020/2021 bol 55. ročník Svetového pohára v alpskom lyžovaní usporiadaný Medzinárodnou lyžiarskou federáciou. Sezóna svetového pohára sa začala 18. októbra 2020 v Söldene, Rakúsku a skončila sa 21. marca 2021 v Lenzerheide, Švajčiarsku. Kvôli pandémii ochorenia COVID-19 bolo mnoho jednotlivých pretekov presunutých a zrušených, výsledkom čoho bolo, že v Severnej Amerike sa nekonali žiadne preteky svetového pohára prvýkrát od sezóny 1973/74 a iba druhýkrát v histórii svetového pohára.
Peňažné výhry.
Top 5 mužov
Top 5 žien
Nádejná mladá žena

Nádejná mladá žena je americký komediálny triler z roku 2020, ktorý režírovala Emerald Fennell. Film rozpráva príbeh ženy menom Cassandra (Carey Mulliganová) ktorá sa snaží pomstiť svoju dobrú kamarátku, ktorá bola znásilnená.
Vo filme hrajú Carey Mulliganová, Alison Brieová, Bo Burhnham, Adam Brody, a Jennifer Coolidge. Film produkovala Margot Robbiová, prostredníctvom svojej produkčnej spoločnosti LuckyChap Entertaiment.
V januári 2020 bol film predstavený na Filmovom festivale Sundance, verejnosti bol prístupný v decembri 2020.
Azura Skye

Azura Dawn Storozynski ( * 8. november 1981, Los Angeles, Kalifornia, Spojené štáty) známa ako Azura Skye je americká herečka.
Detstvo a mladosť.
Azura Skye sa narodila v dome svojej babky v Los Angeles, v štáte Kalifornia. Meno Azura, získala odvodením od polodrahomu azurit. Jej starý otec bol Brad Johnson, americký herec, známy z televízneho seriálu "Annie Oakley". 
Kariéra.
Svoju hereckú kariéru začala už v troch rokoch. Do širšieho podvedomia verejnosti sa dostala v roku 1997. V roku 2000 si zahrala po boku Sandry Bullock, vo filme "28 dní". Hrala v dvoch epizódach televízneho seriálu "Buffy, premožiteľka upírov". 
Aktívnejšie sa objavuje v televíznych seriáloch ako napríklad "Kosti", "Mentalista", "Dr. House" či "Riverdale".
Majstrovstvá Európy v basketbale žien 2021

Majstrovstvá Európy v basketbale žien 2021 je v poradí 38. turnaj majstrovstiev Európy v basketbale žien, ktoré organizuje Európska basketbalová federácia (FIBA Europe). Konal sa spoločne vo Francúzsku a Španielsku v mestách Štrasburg a Valencia v dňoch od 17.27. júna 2021, za účasti 16 tímov. Titul obhajovalo družstvo Španielska. Turnaj zároveň slúžil ako kvalifikácia európskych družstiev na Majstrovstvá sveta 2022, na kvalifikačný turnaj postúpilo šesť najlepších tímov. Finálový zápas sa uskutočnil na štadióne Pabellón Fuente de San Luis vo Valencii. Titul získalo družstvo Srbska, ktoré vo finále porazilo Francúzsko 63:54, bronz po víťazstve nad Bieloruskom získalo Belgicko.
Maggie Gyllenhaalová

Maggie Gyllenhaalová (; * 16. november 1977, New York, New York, USA) je americká herečka. V roku 2014 obdržala ocenenie Zlatý glóbus za svoj herecký výkon v televíznom seriály "Ctihodná žena".
Detstvo a mladosť.
Gyllenhaalová sa narodila na Manhattane a je dcérou Naomi Gyllenhaalovej a Stephena Gyllenhaala. Má mladšieho brata, Jakea Gyllenhaala, ktorý je tiež herec a nevlastného brata z otcovej strany, Lukea.
Svoje detstvo však prežila v Los Angeles. Navštevovala školu Harvard-Westlake. Vyštudovala angličtinu na Columbia University. V Londýne študovala na Kráľovskej univerzite dramatického umenia.
Kariéra.
V roku 1992 sa objavila vo filme "Waterland", ktorý režíroval jej otec. V roku 2001 stvárnila jednu z vedľajších úloh vo filme "Donnie Darko", kde si zahrala po boku svojho brata Jakea. Účinkovala aj v divadle. Jej divadelný debut bol v Berkeley Repertory Theatre za ktorý získala priaznivé recenze od divadelných kritikov.
V roku 2002 sa objavila v čiernej komédii "Sekretárka". Za svoj herecký výkon získala ocenenie National Board, nomináciu na Zlatý glóbus a Independent Spirit Award. V rovnakom roku získala vedľajšiu úlohu vo filme "Adaptácia". V roku 2003 sa objavila po boku herečiek ako Julia Roberts, Kristen Dunst a Julia Stiles vo filme "Úsmev Mony Lízi".
V roku 2005 sa pridala k hereckému obsadeniu filmu "Trust the Man". O rok neskôr, sa objavila v komediálnej dráme "Šťastné konce", po boku Jasona Rittera, Laury Dern a Toma Arnolda. V rovnakom roku získala hlavnú úlohu vo filme "Sherrybaby", za ktoré získala ocenenie na filmovom festivale v Karlových Varoch.
V roku 2009 nahradila herečku Katie Holmes, vo filme "Temný rytier". V rovnakom roku získala úlohu vo filme "Crazy Heart", za ktorú získala svoju prvú nomináciu na Academy Awards. Po boku Hugha Dancyho si zahrala vo filme "Hystéria" z roku 2011.
V roku 2014 získala hlavnú úlohu v televíznom seriály "Ctihodná žena". Seriál mal len osem častí a získal úspech nielen kvôli deju ale aj vďaka hereckému výkonu Gyllenhaalovej. Ten pozitívne hodnotili viacerí filmoví kritici a dokonca ho označili za najlepší herecký výkon v jej kariére.
V roku 2018 sa pripojila k hereckému obsadeniu televízneho seriálu "The Deuce: Špina Manhattanu". Objavila sa vo všetkých troch sériách. V rovnakom roku sa objavila vo filme "Básnik zo škôlky". 
V roku 2021 režírovala film "The Lost Daughter", v hlavných úlohách s Oliviou Colman a Dakotou Johnson. Film získal tri nominácie na Academy Awards. 
Súkromný život.
V roku 2002 začala chodiť s jej hereckým kolegom Petrom Sarsgaardom. V roku 2009 sa zosobášili a majú spolu dve dcéry, narodené v roku 2006 a 2012.
Pádový faktor

Pádový faktor (označovaný ako „"f"“ z a.j. "fall factor") je bezrozmerná veličina, ktorá udáva pomer medzi dĺžkou pádu lezca "H" a dĺžkou lana "L", ktorá je k dispozícii na absorbovanie energie pádu. Hodnota pádového faktoru je dôležitá pre horolezcov a osoby pracujúce vo výškach. 
Pri horolezectve nadobúda pádový faktor hodnoty od 0 do 2. Pri lezení na tzv. zaistených cestách (via ferrata) môže byť jeho veľkosť aj nad hodnotou f = 2, čo predstavuje smrteľné nebezpečenstvo. V takýchto prípadoch je nutné používať tlmiče pádu. 
Podobne ako pri horolezectve, aj pri práci vo výškach môže pádový faktor nadobúdať hodnoty od 0 do 2. Dĺžka pádu ("H") lezca závisí od pozície kotviaceho bodu. Ak sa kotviaci bod nachádza nad lezcom, dĺžka pádu je krátka a hodnota pádového faktoru je približne 0. V prípade, že sa kotviaci bod nachádza na úrovni lezcových ramien, dĺžka pádu môže byť minimálne taká veľká, ako je dĺžka lana od kotviaceho bodu. To znamená, že pádový faktor má hodnotu 1. Ak sa kotviaci bod nachádza na úrovni lezcových nôh, dĺžka pádu je rovná minimálne dvojnásobku dĺžky lana od kotviaceho bodu a pádový faktor má hodnotu 2. 
Z vyššie uvedeného vyplýva, že čím vyššie je kotviaci bod umiestnený vzhľadom k lezcovi, tým menšia je dĺžka pádu a tým menšie je aj riziko vážneho zranenia v prípade pádu. Pri práci vo výškach je dôležité snažiť sa neprekračovať hodnotu pádového faktoru f = 1, takže kotviaci bod by mal byť vo výške lezcových ramien (resp. nad nimi) a nie nižšie.
Zoznam petržalských bunkrov

Petržalské bunkre sú súčasťou bývalého česko-slovenského opevnenia, ktoré sa budovalo od roku 1933, ako reakcia na nástup Hitlera a fašizmu k moci.
Pečniansky les 3

Pečniansky les 3 je lokalita v miestnej časti Pečniansky les v mestskej časti Petržalka v Bratislave.
Nachádza sa západne od diaľnice D2 a východne od štátnej hranice s Rakúskom.
Nachádzajú sa tu bývalé vojenské bunkre B-S 1 Štěrkoviště, B-S 2 Mulda, B-S 3 Paseka a B-S 4 Lány, v ktorom sa nachádza Múzeum petržalského opevnenia.
Takmer celú plochu lokality zaberá chránený areál Pečniansky les.
Pečniansky les 1

Pečniansky les 1 je lokalita v miestnej časti Pečniansky les v mestskej časti Petržalka v Bratislave.
Nachádza sa východne od diaľnice D2 a severne od diaľnice D1.
Nachádza sa tu bývalý veliteľský vojenský bunker B-SV 1, neďaleko diaľnice D2 a diaľničnej križovatky Pečňa.
Takmer celú plochu lokality zaberá chránený areál Pečniansky les.
Pečniansky les 2

Pečniansky les 2 je lokalita v miestnej časti Pečniansky les v mestskej časti Petržalka v Bratislave.
Nachádza sa južne od diaľnice D1 a severne od Viedenskej cesty.
Takmer celú plochu lokality zaberá chránený areál Pečniansky les.
Nenachádza sa tu žiadna zástavba. Na niektorých miestach sa nachádzajú zvyšky bývalého zaniknutého Pečnianskeho ramena.
Slovenská florbalová extraliga mužov 2020/21

Slovenská florbalová extraliga mužov v sezóne 2020/21 je 20. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkuje 12 družstiev. Titul obhajuje Florbalový klub AS Trenčín. Sezóna sa v tejto chvíli nehrá (Covid 19).
Systém súťaže.
Systém súťaže sa oproti predchádzajúcim ročníkom nezmenil. Po základnej časti, v ktorej odohral každý s každým zápasy jedenkrát doma a vonku, nasledovalo play-off ôsmich najvyššie umiestnených družstiev. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodovalo lepšie umiestnenie porazených semifinalistov v základnej časti. Posledné družstvo po základnej časti zostúpilo do 1. ligy. Predposledné odohralo baráž s 2. tímom 1. ligy na 3 víťazné zápasy.
Skupina.
"Aktualizované 9.3.2021"
Výsledky.
"Aktualizované 9.3.2021"
Play-off.
Informácie budú doplnené neskôr.
Baráž o extraligu.
Informácie budú doplnené neskôr.
Vojenský dvor

Vojenský dvor je lokalita v miestnej časti Petržalka-Západ v mestskej časti Petržalka v Bratislave.
Nachádza sa západne od miestnej časti Kopčany.
Nachádzajú sa tu bývalé vojenské bunkre B-S 7 Cvičiště, B-S 8 Hřbitov a B-S 9 Kittsee.
Viktor Ravasz

JUDr. Viktor Ravasz (* 5. máj 1887, Kunov† 12. september 1957, Petrova Ves) bol slovenský právnik, notár, osvetový pracovník a politik HSĽS v medzivojnovom období a v období Slovenského štátu.
Životopis.
Po absolvovaní ľudovej školy v Borskom Svätom Mikuláši pokračoval štúdiom na gymnáziu v Skalici, Trnave a v Nitre. Štúdium práva začal na Právnickej akadémii v Bratislave a ukončil na právnickej fakulte v Budapešti. Po dosiahnutí vysokoškolského vzdelania začínal ako advokátsky koncipient v Bratislave a neskôr v Pezinku a Šaštíne. Zúčastnil sa bojov I. svetovej vojny. Ako vojak rakúsko-uhorskej armády padol do ruského zajatia a bol väznený v táboroch Astrachán a Volgograd. V roku 1917 bol vymenený ako invalid. Odvtedy pôsobil na ministerstve národnej obrany a neskôr na najvyšší generálny štáb v meste Baden, kde zotrval do konca vojny.
Krátko po vzniku Československa bol v roku 1919 vymenovaný tekovským a nitrianskym županom Martinom Mičurom za vládneho komisára a hlavného slúžneho v meste Levice. Politicky sa krátko angažoval v Slovenskej národnej strane a neskôr v Slovenskej ľudovej strane. Od roku 1923 bol jedným zo štyroch podpredsedov strany a v roku 1926 bol zastúpený v päťčlennom direktóriu, ktoré riadilo stranu po dobu neprítomnosti Andreja Hlinku.
Od roku 1922 bol v Leviciach advokátom a od roku 1927 verejným notárom. Od roku 1938 bol verejným notárom v Trnave. 
V parlamentných voľbách v roku 1925 bol zvolený za poslanca Národného zhromaždenia za HSĽS. Zvolený bol v XVIII. (banskobystrickom) volebnom kraji. V snemovni pôsobil v brannom, imunitnom a inkompatibilnom výbore. Po vstupe HSĽS do koalície bol jedným z kandidátov strany na post ministra unifikácie. Mandát obhájil aj v parlamentných voľbách v roku 1929, pričom v tomto volebnom období pôsobil aj v iniciatívnom výbore.
V parlamentných voľbách v roku 1935 bol tretíkrát zvolený za HSĽS, resp. Autonomistický blok, no tento raz do senátu. V tomto volebnom období zasadal v brannom, imunitnom a zahraničnom výbore senátu. Krátko po voľbách vypukla aféra ohľadom vydania brožúry, ktorá bola kritická k politike HSĽS a jej predsedovi Andrejovi Hlinkovi. Senátor Ravasz sa priznal, že mal veľký podiel na jej vzniku. Preto bol 12. septembra 1935 zo strany vylúčený a strana sa obrátila na volebný súd so žiadosťou o odobratie mandátu. Ten mu bol však ponechaný a dokonca v roku 1937 bol po priznaní si prehrešku voči strane opäť prijatý za jej člena.
V období Slovenského štátu bol v rokoch 1940 – 1943 predsedom Štátnej rady.
Po skončení vojny bol v roku 1945 zbavený notárskeho úradu. V apríli 1945 bol orgánmi štátnej bezpečnosti zaistený a vo väzbe strávil vyše 8 mesiacov. V roku 1948 bolo trestné konanie voči jeho osobe zastavené.
William H. Macy

William H. Macy (; * 13. marec 1950, Miami, Florida, USA) je americký herec a režisér. V roku 1997 bol nominovaný na Academy Awards za jeho herecký výkon vo filme "Fargo".
Detstvo a mladosť.
Macy sa narodil v Miami na Floride a vyrástol v štátoch Georgia a Maryland. Jeho otec William H. Macy starší lietal lietadlom v druhej svetovej vojne. Jeho matka Lois sa za Macyho otca druhý krát vydala, nakoľko pred zoznámením s ním bola vdovou. Macy označil svoju matku ako ženu z lepších sociálno-ekonomických vrstiev.
Macy v roku 1968 absolvoval strednú školu Allegany v meste Cumberland, v Marylande.
Kariéra.
V roku 1972 účinkoval menšou rolou v divadelnej hre "American Buffalo". V roku 1980 účinkoval v niekoľkých divadelných hrách na Broadwayi. Objavil sa tiež v niekoľkých televíznych seriáloch, v menších úlohách.
V roku 1991 sa objavil vo filme "Vražda". Najväčší úspech v jeho hereckej kariére mu zaistil film "Fargo" z roku 1996, kde sa objavil v hlavnej úlohe spolu s herečkou Frances McDormand. Za svoj herecký výkon získal niekoľko nominácii na filmové ceny.
V roku 1998 sa objavil vo filme "Pleasentville" a v remake-u úspešného filmu Alfreda Hitchcocka, "Psycho 1998". Od roku 1994 do roku 1998 pravidelne účinkoval v televíznom seriály "Pohotovosť". V roku 2005 prijal vedľajšiu úlohu vo filme "Sahara", po boku Penélope Cruz a Matthewa McConaugheyho.
Po boku Christiana Slatera a Elishy Cuthbert sa objavil vo filme "Bol to tichý muž" z roku 2007. V rovnakom roku sa objavil aj v komédii "Maiden Heist", po boku herečky Marcie Gay Harden, Morgana Freemana a Christophera Walkena.
V júni 2008 spoločne s jeho manželkou Felicity Huffman získali svoju hviezdu na Hollywoodskom chodníku slávy. V roku 2010 hral jednu z vedľajších úloh vo filme "Dirty Girl", po boku Juno Temple a Milly Jovovich. V lete rovnakého roku potvrdil svoju účasť v televíznom seriály "Shameless" ktorý bol prístupný verejnosti v roku 2011.
Za svoj herecký výkon získal niekoľko nominácii, napríklad dve nominácie na Zlatý glóbus a získal tri ocenenia SAG. Po boku Helen Hunt si zahral vo filme "Sedenie" z roku 2012. Za svoj herecký výkon vo filme, získal ocenenie pre najlepšieho herca na Filmovom festivale Sundance.
V roku 2014 vyšiel jeho režisérky debuty "Bez kormidla", v ktorom sa objavili hviezdy ako Selena Gomez či Anton Yelchin.
Súkromný život.
V rokoch 1980 až 1985 bola jeho ženou filmová producentka Carla Santos Shamberg. V roku 1997 sa oženil za herečku Felicity Huffman, s ktorou má dve dcéry.
Higiénikus ember

Higiénikus ember je deviaty štúdiový album maďarskej pop rockovej skupiny KFT, ktorý v roku 2003 vydalo hudobné vydavateľstvo Szemtanú Bt.
Sandie Shaw

Sandie Shaw (* 26. Februára 1947, Dagenham, Essex), vlastným menom Sandra Ann Goodrich, je britská speváčka.
Životopis.
Jej poznávacím znamením bolo, že často vystupovala s bosými nohami. Svoju prvú zmluvu získala v roku 1964. Jej prvá platňa "As Long As You are Happy Baby" jej ešte nepriniesla úspech. Ten sa dostavil v októbri 1964, s piesňou "Always Something There To Remind Me" od Burta Bacharacha a Hala Davida. Ďalšie hity pre ňu písal Chris Andrews a v roku 1967 patrila k najúspešnejším speváčkam Británie.
8. apríla 1967 vyhrala v Eurovision Song Contest s piesňou "Puppet on a string". Jej výstup s bosými nohami bol vtedy malý škandál, keď rakúski usporiadatelia namiesto obvyklých viacúčelových hál zvolili Hofburg, skoršie sídlo rakúskych cisárov.
V roku 1984 natočila s Morrisseym cover verziu piesne "Hand in the Glove" a nadchla fanúšikov The Smiths (radio one's Saturday Live, 14. apríla 1984). V britských hitparádach sa s touto piesňou umiestnila na 27. mieste. Po dokončení štúdia na Oxfordskej univerzite a Londýnskej univerzite je dnes činná ako psychoanalytička. Dodnes vydáva v nepravidelných intervaloch dosky, ktoré so Sandie z šesťdesiatych rokov nemajú veľa spoločného. 26. marca 2007 vydala pieseň "Puppet Got Brand New String", čo je remake jej piesne "Puppet on a string".
Choleratoxín

Choleratoxín je proteín produkovaný baktériou "Vibrio cholerae", ktorá je extracelulárnym patogénom.
Štruktúra.
Choleratoxín je bielkovina s hmotnosťou 87 kDa. Skladá sa z podjednotiek, A a B. A podjednotka má enzymatickú aktivitu, B podjednotka sa viaže na receptor na cytoplazmatickej membráne. Pomer podjednotiek je AB5. Päť B podjednotiek vytvára pentamérny kruh, ktorý obklopuje jednu A podjednotku, ktorá je umiestnená v strede kruhu. V intestinálnom trakte sú A podjednotky rozštiepené na A1 a A2 reťazce, pričom ale zostávajú kovalentne prepojené jednou disulfidovou väzbou, až kým nedosiahnu endoplazmatické retikulum.
Vstup do buniek.
Po väzbe na lipidový receptor (gangliozid GM1) dôjde k endocytóze komplexu choleratoxín-receptor, čím sa tento proteín ocitne v endocytotickej vezikule, ktorá splynie s endozómom, ktorý splynie s membránou Golgiho aparátu. Z lúmenu Golgiho aparátu sa choleratoxín dostane retrográdne do endoplazmatického retikula. Tam dochádza pomocou enzými PDI (protein disulfide isomerase) ku:
V membráne ER sa nachádzajú proteín-translokačné kanály (napr. SEC61), ktoré umožnia presun reťazca A1 z lúmenu ER do cytoplazmy v nezbalenom stave. Po dosiahnutí cytozolu sa A1 reťazec poskladá na zabránenie okamžitej degradácii v proteazóme.
Mechanizmus pôsobenia.
Podjednotka A cestuje k cytoplazmatickej membráne, kde enzymaticky pôsobí na α-podjednotku stimulačného G proteínu (GS), ktorú kovalentne a ireverzibilne modifikuje ADP-ribozyláciou arginínového zvyšku α-podjednotky. Ide o prenos ADP-ribózovej časti z NAD+ za uvoľnenia nikotínamidu. ADP-ribozyláciou mechanizmom SN1 vzniká "N"-glykozidová väzba.
Dôsledkom tejto kovalentnej modifikácie G-proteínu sa zablokuje GTPázová autokatalytická aktivita G proteínu a tak sa G-proteín nemôže vrátiť do neaktívneho stavu. Aktívny G-proteín potom aktivuje adenylátcyklázu, ktorá začne produkovať cAMP, ktorý alostericky aktivuje cAMP-dependentnú proteinkinázu A (PKA), ktorá fosforyluje CFTR (cystic fibrosis transmembrane conductance regulator), čo je chloridový transportér, ktorý pumpuje chloridové anióny z cytozolu do extracelulárneho priestoru po aktivácii kovalentnou modifikáciou – fosforyláciou, za ktorú je zodpovedná PKA. Na aktivitu CFTR je potrebná ešte väzba ATP na nukleotidovú podjednotku. Spolu so sodnými a draselnými katiónmi a chloridovými a hydrogenuhličitanovými aniónmi prechádza do lúmena čreva voda, čo spôsobí prudké ťažké hnačky vedúce v priebehu niekoľkých hodín k smrti.
Biologické vlastnosti.
Každý proteín v organizme má svoj polčas existencie, podobne aj G-proteíny a aj choleratoxín. Po eradikácii baktérie "V. cholerae" pôsobením antibiotík nedochádza k zaťažovaniu organizmu novými molekulami choleratoxínu. Po uplynutí určitého času dochádza k degradácii choleratoxínu, čo spôsobí, že G-proteíny prestanú byť ADP-ribozylované, postupom času sa degradujú aj takto poškodené G-proteíny a sú nahradené novosyntetizovanými G-proteínmi. Týmto mechanizmom sa človek vylieči z cholery.
Mošonský Dunaj

Mošonský Dunaj () je rieka a riečne rameno Dunaja na Slovensku a v Maďarsku s dĺžkou približne 121,5 km.
Od hlavného toku sa oddeľuje na pravom brehu z Hrušovskej zdrže Vodného diela Gabčíkovo pri slovenskom Čunove, odvádzajúc vodu z MVE Mošoň. Ďalej pokračuje na maďarskom území cez nížinatú oblasť Malej dunajskej kotliny, kde preteká cez mestá Mosonmagyaróvár a Győr, pričom sa doňho vlievajú pravostranné prítoky Litava, Rábca a Rába. Napokon sa vlieva naspäť do hlavného koryta pri obci Vének.
Územie medzi Mošonským Dunajom a hlavným korytom Dunaja sa nazýva Malý Žitný ostrov ().
Sarah McBride

Sarah McBride (* 9. august 1990, Wilmington, Delaware) je americká aktivistka a politička, od januára 2021 senátorka Senátu štátu Delaware. Je tiež národnou tlačovou sekretárkou kampane Human Rights Campaign. 15. septembra 2020 vyhrala demokratickú primárku v bezpečne demokratickom 1. obvode Senátu štátu Delaware a v novembri 2020 vyhrala senátne voľby. Je prvá senátorka na úrovni štátu v krajine, čím je najvyššie postavená trans politička v histórii Spojených štátov.
Detstvo a vzdelanie.
Sarah McBride sa narodila vo Wilmingtone, v štáte Delaware. Jej rodičia boli David a Sally McBride. Pred svojím coming outom bola pracovníčkou viacerých politických kampaní vrátane kampane Beau Bidena na generálneho prokurátora v roku 2010 ako aj pre Jacka Markella za guvernéra v roku 2008. V roku 2011 bola McBride zvolená za prezidentku študentov na American University. Počas posledného týždňa v tejto funkcii získala medzinárodnú pozornosť keď svoju trans identitu zverejnila v študentskom časopise svojej univerzity, "The Eagle". 
V roku 2012 stážovala v Bielom dome čím sa stala prvou otvorene transrodovou osobou pracujúcou na akejkoľvek pozícii.
McBride pracovala na LGBT témach v oddelení pre verejnú angažovanosť a medzivládne záležitosti.
Kariéra.
Aktivizmus.
V januári 2013 sa McBride stala členkou rady Equality Delaware a rýchlo sa stala vedúcou proponentkou zákonnej ochrany a legislatívy ohľadne zločinov z nenávisti pre trans obyvateľov Delawaru. McBride spolu s rodinou viedla snahy o zákonnú ochranu proti diskriminácii na základe rodovej identity a prejavu v zamestnaní, bývaní, poistení a verejnom prispôsobení sa. Okrem toho, že bola hlavou proponentkou legislatívy, jej blízky vzťah s guvernérom (Jack Markell) a generálnym prokurátorom (Beau Biden) pomohol inšpirovať oboch politikov, aby návrh zákona slovne podporili. V senáte zákon prešiel o hlas a v dolnej snemovni v pomere 24:17. Doplnený návrh zákona bol znovu schválený senátom a guvernér Jack Markell ho v júni 2013 hneď podpísal, čím sa stal zákonom.
Politika.
28. júla 2016 sa McBride stala prvou otvorene trans osobou, ktorá hovorila na národnom kongrese strany keď prehovorila na národnom kongrese Demokratickej strany v roku 2016. V svojom príhovore, ktorý trval menej ako 4 minúty McBride odkázala na svojho zosnulého manžela (Andrew Cray) a jeho podpore LGBT právam..
9. júla 2019 formálne oznámila kandidatúru do štátneho senátu v Delaware. Za svoje priority označila zdravotnú starostlivosť a platenú rodinnú a zdravotnú dovolenku.
Svoj senátorský sľub zložila v januári 2021. Je prvou transrodovou osobou v štátnom senáte v Spojených štátoch. Jej predchodcom v kresle bol demokrat Harris McDowell III, ktorý odišiel do dôchodku po ukončení svojho mandátu.
Osobný život.
V auguste 2014 sa vydala za Andrewa Craya potom čo mu bola diagnostikovaná smrteľná rakovina. Obrad vykonal episkopálny biskup Gene Robinson. Cray zomrel štyri dni po svadbe.